
NARVA LINNAVALITSUSE
LINNAVARA- JA MAJANDUSAMET

 

  

ÕIEND

lootusetute nõuete mahakandmise kohta





11.01.2006.a.

 

1. Füüsilisest isikust ettevõtja Antei – Anatoli Podvolotski (registrikood 10072874, asukoht Võidu 17а, Narvа) ei tasunud Linnamajandusametile 2001.a reklaami ja kuulutuse maksu arveid üldsummas 3267 krooni.

Linnamajandusameti spetsialist tegi võla tasumiseks 4 ettekirjutust, mis jäid aga täitmata.

Narva Linnakohtu 10.04.2003 otsusega kuulutati välja FIE Antei - Anatoli Podvolotski pankrot.

Eelnimetatud võlgnevus Linnavara- ja Majandusametile summas 3267 krooni on kajastatud Linnavara- ja Majandusameti bilansis lootusetu nõudena.

2. OÜ KVK-NARVA KAUBAKESKUS (registrikood 10196903, asukoht Oru 6, Narva) ei tasunud Linnamajandusametile 1999.a reklaami ja kuulutuse maksu arvet üldsummas 29 594 krooni.

21.10.2005.a saatis Linnamajandusamet meeldetuletuse võla kustutamise kohta. Kiri tagastati posti märkega „firma likvideeritud“. Äriregistri andmetel on firma likvideerimisel.

Narva Linnakohtu 30.09.2005 määrusega lõpetati pankrotimenetlus raugemise tõttu pankrotti välja kuulutamata.

Eelnimetatud võlgnevus Linnavara- ja Majandusametile summas 29 594 krooni on kajastatud Linnavara- ja Majandusameti bilansis lootusetu nõudena.

3. AS Narva Corrida Kaubandus (registrikood 10294801, asukoht Joala 12, Narva) kasutas 01.04.1996 rendilepingu nr № 2/263 alusel linnavara – 1.korruse ruume aadressil Joala 12 Narvas, üldpinnaga 149,8 m2, tähtajaga kuni 31.12.2001.a.

Seoses renditasu ja kõrvalkulude võlgnevuse tekkimisega pöördus AS Narva Elamuvaldus kohtusse rendilepingu lõpetamise ja 38 449,15 krooni suuruse võla väljamõistmise nõudes (summa on näidatud hagi esitamise seisuga). Kostja tunnistas hagi ning 12.02.2000 sõlmiti kokkulepe ja koostati võla kustutamise graafik. Narva Linnakohtu  28.03.2000 otsusega lõpetati tsiviilkohtumenetlus.

Seoses sellega, et võla kustutamise graafikut ei täidetud, esitas Linnavaraamet kohtutäiturile avalduse täitemenetluse algatamiseks ja võla sissenõudmiseks sundkorras. Täitemenetlus ei andnud tulemusi. 

Äriregistri andmetel kustutati firma registrist 17.01.2005 Narva Linnakohtu 07.06.2004 määruse alusel (pankrotimenetlus lõpetati raugemise tõttu pankrotti välja kuulutamata).

Võlgnevus Linnavara- ja Majandusametile summas 47635,25 krooni on kajastatud Linnavara- ja Majandusameti bilansis lootusetu nõudena.

Linnavara- ja Majandusamet taotleb eelnimetatud lootusetute nõuete mahakandmist oma bilansist vastavalt Narva Linnavolikogu 10.01.2001.a määrusega nr 64/32 kinnitatud “Linnavara kõlbmatuks tunnistamise, mahakandmise ja hävitamise korra“ alusel.
Vastavalt Rahandusministri 11. detsembri 2003. a määrusega nr 105 kinnitatud “Riigi raamatupidamise üldeeskirja” (kinnitatud Raamatupidamise seaduse § 36 lg 1 alusel) § 37 lg 4 kohaselt loetakse nõue lootusetuks, kui puuduvad igasugused võimalused nõude kogumiseks või kui selle tagasinõudmiseks tehtavad kulutused ületavad hinnanguliselt laekumisest saadaolevat tulu. 
Vastavalt Narva Linnavolikogu 10.01.2001.a määrusega nr 64/32 kinnitatud “Linnavara kõlbmatuks tunnistamise, mahakandmise ja hävitamise korra” punktile 4.4 linnavara tunnistatakse kõlbmatuks, kui lootusetu nõue on vanem kui 360 päeva ja linnavara valdajal ei ole võimalik oma nõudeõigust kaitsta võlgniku pankroti või likvideerimise korral. Nõue on lootusetu samuti juhul kui nõude, mille laekumine on ebatõenäoline, sissenõudmiseks on abinõude kasutusele võtmine võimatu või majanduslikult ebaotstarbekas. 

Sama korra punktide 2 ja 9.1 kohaselt võtab lootusetu nõude, mille summa on 3 000 krooni ja enam, mahakandmise otsuse vastu linnavalitsus.

Linnavara- ja Majandusamet taotleb ülaltoodud lootusetute nõuete mahakandmist oma bilansist ning teeb ettepaneku esitada nimetatud küsimus otsustamiseks Narva Linnavalitsuse istungile.

Küsimust arutati Narva Linnavalitsuse linnavarakomisjoni istungil 28.12.2005.a (protokoll nr 1), kus otsustati:

1. Nõustuda Linnavara- ja Majandusameti ettepanekuga ja  kanda maha järgmised lootusetud nõuded:

· nõue füüsilisest isikust ettevõtja Antei – Anatoli Podvolotski (registrikood 10072874, asukohaga Võidu 17а, Narvа) vastu üldsummas 3 267 krooni;
· nõue OÜ KVK-NARVA KAUBAKESKUS (registrikood 10196903, asukohaga Oru 6, Narva) vastu üldsummas 29 594 krooni;

· nõue AS Narva Corrida Kaubandus (registrikood 10294801, asukohaga Joala 12, Narva) vastu üldsummas 47 635,25 krooni.
2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks, võttes aluseks Narva Linnavolikogu 10.01.2001.a määrusega nr 64/32 kinnitatud “Linnavara kõlbmatuks tunnistamise, mahakandmise ja hävitamise korra” punktid 2 ja 9.1.

